cyanic-selkie/wikianc huggingface dataset:
Aysel Teymurzadə
Aysel Teymurzadə (s. 25. huhtikuuta 1989 Baku) on azerbaidžanilainen laulaja. Hänet valittiin sisäisesti edustamaan Azerbaidžania Eurovision laulukilpailussa 2009 kappaleella Always yhdessä Arash Labafin kanssa. He sijoittuivat finaalin kolmanneksi 207 pisteellä.
Luettelo Suomen rannikkokunnista
Pohjanlahden rannikko
Pohjanlahden rannikkokuntia on kuudessa maakunnassa.
Lapin maakunta
Lapin kunnat:
Pohjois-Pohjanmaan maakunta
Pohjois-Pohjanmaan kunnat:
Pohjanmaan maakunta
Pohjanmaan kunnat:
Satakunnan maakunta
Satakunnan kunnat:
Varsinais-Suomen maakunta
Varsinais-Suomen kunnat:
Saaristomeri ja Ahvenanmeri
Saaristomeren ja Ahvenenmeren rannikkokuntia on kahdessa maakunnassa.
Ahvenanmaan maakunta
Kaikki Ahvenanmaan kunnat ovat rannikkokuntia.
Suomenlahden rannikko
Suomenlahteen rajoittuvat Uusimaa ja Kymenlaakso.
Uudenmaan maakunta
Uudenmaan kunnat:
Kymenlaakson maakunta
Kymenlaakson kunnat:
Notre-Dame de la Garde
Notre-Dame de la Garde on kirkko ranskalaisessa Marseillen satamakaupungissa. Se on rakennettu uusbysanttilaiseen tyyliin vuosina 1853–1864 arkkitehti Henri-Jacques Espérandieun piirustusten pohjalta. Kirkko sijaitsee 162 metriä korkealla mäellä ja se toimii huomattavana paikallisena maamerkkinä. Kirkon torni yltää 41 metrin korkeudelle ja sitä koristaa 11-metrinen Neitsyt Mariaa kuvaava patsas. Kirkon sisusta on koristeltu mosaiikein ja seinämaalauksin.
thumb|left|Yökuva.
Lastenlinna
pienoiskuva|400px|Näkymää Lastenlinnan sairaalaan vuonna 2008 Lastenlinna on entinen lastensairaala Helsingin Taka-Töölössä Lastenklinikan lähellä. Se on kuulunut Helsingin ja Uudenmaan sairaanhoitopiirille HUS:ille.
Historiaa
Arkkiatri Arvo Ylppö toimi Lastenlinnan ylilääkärinä vuodesta 1920 vuoteen 1963 saakka.
Uusi lastensairaala
Lastenlinnan ja viereisen Lastenklinikan toiminnot siirrettiin syyskuussa 2018 avattuun Uuteen lastensairaalaan. Samalla Lastenlinnan rakennus poistui sairaalakäytöstä. HUS on suunnitellut rakennuksen myyntiä, koska sitä ei enää tarvita sairaalana. Vanhat, 1930- ja 1940-luvuilla rakennetut sairaalat ovat ahtaita ja jatkuvasti jostain osistaan korjauksessa, mikä on vaikeuttanut merkittävästi niiden toimintaa.
Aarre Happonen
Aarre Alvar Happonen (24. syyskuuta 1910 Tainionkoski – 29. maaliskuuta 1989 Helsinki ) oli ammattiyhdistysjohtaja ja päätoimittaja.
Henkilöhistoria
Aarre Happosen vanhemmat olivat työnjohtaja Lauri Pekka Happonen ja Anna Vartiainen ja puoliso vuodesta 1940 Fanny Alisa (Liisa) Litukka. Happonen suoritti Työväen Akatemian 1936 ja toimi sähköasentajana 1927–1935, myymälänhoitajana 1936–1937, toimitsijana 1937–1944, Liiketyötekijäin liiton 1. sihteerinä 1944–1949 ja liiton puheenjohtajana 1949–1974. Liikeliiton kunniapuheenjohtaja hän oli vuodesta 1986. Happonen toimi myös SAK:n hallituksessa ja työvaliokunnassa, Liiketyöntekijä-lehden päätoimittaja hän oli vuodesta 1949. Happonen edusti ammattiliittoaan monissa eri toimikunnissa ja -elimissä ja hänellä oli useita luottamustehtäviä. SDP:n toimintaan aktiivisesti osallistunut Happonen oli puolueen jäsen yli 60 vuotta.
In the Name of the King 2: Two Worlds
In the Name of the King 2: Two Worlds on vuonna 2011 suoraan DVD:lle julkaistu Uwe Bollin ohjaama fantasiaelokuva. Elokuva on jatkoa elokuvalle In the Name of the King: A Dungeon Siege Tale. Pääosissa esiintyvät Dolph Lundgren ja Natassia Malthe.
Juoni
Elokuvan päähenkilö on entinen merijalkaväen sotilas Granger, joka tempautuu eräänlaisen portaalin kautta nykypäivän Vancouverista keskiaikaiseen Ehb:n kuningaskuntaan. Siellä hän saa kuulla olevansa valittu: kovia kokeneen kaupungin kuningas (Lochlyn Munro) lähettää hänet tappamaan Dark Motheriksi kutsuttua velhotarta, jonka armeijat kuninkaan mukaan terrorisoivat koko valtakuntaa. Mukaan matkalle Granger saa kylän lääkärin Manhattanin, joka rakastuu matkakumppaniinsa.
Kun Granger pääsee Dark Motherin luo, hänelle selviää, että todellinen tyranni onkin kuningas itse. Granger puolestaan on entisen, rakastetun kuninkaan kadonnut poika. Granger ei halua kuninkaaksi, vaan palata omaan aikaansa, joten hän luovuttaa paikkansa Dark Motherin tyttärelle, joka johtaa armeijansa pahaa kuningasta vastaan.
Kostaakseen Grangerille kuningas pyrkii portaalin läpi nykypäivän Vancouveriin päästääkseen tappavan ruttoviruksen siellä irralleen. Granger ehtii kuitenkin estää hänen aikeensa ja tappaa kuninkaan. Portti sulkeutuu, eikä Granger enää pääse takaisin. Manhattan jää omaan aikaansa eikä seuraa Grangeria, koska hänen täytyy pelastaa oma kansansa.
Tuotanto
Dolph Lundgren kieltäytyi aluksi tarjotusta roolista, mutta otti sen myöhemmin vastaan. Kuvaukset alkoivat joulukuussa 2010 ja elokuva julkaistiin suoraan DVD:lle ja Blu-raylle 27. joulukuuta 2011.
Matti Välimäki
thumb|250px|Matti Välimäki Kalevan kisoissa kesällä 2010. Matti Vihtori Välimäki (s. 6. helmikuuta 1987 Noormarkku) on suomalainen pikajuoksija, jonka päämatka on 400 metrin juoksu. Hän edustaa Noormarkun Nopsaa ja häntä valmentaa Timo Välimäki.
Kalevan kisoissa Välimäki on voittanut 400 metrillä kultaa vuosina 2008, 2009, 2010 ja 2011, hopeaa vuonna 2015 ja pronssia vuonna 2005. 200 metrin juoksussa hän voitti hopeaa vuonna 2009. Viestijuoksun SM-kilpailuissa hän on saanut 4 × 400 metrillä kultaa 2007, 2008, 2009, 2010 ja 2012 sekä hopeaa 2015 ja pronssia 2011.
Välimäki on edustanut Suomea aikuisten maaotteluissa vuodesta 2007 lähtien. Hän voitti vuoden 2008 Suomi–Ruotsi-maaottelussa 400 metrin juoksun. Hän oli 20 vuoteen ensimmäinen Ruotsi-maaottelussa matkan voittanut suomalaismies.
Keväästä 2011 lähtien Välimäki on kärsinyt jalkavammasta. Jalka leikattiin marraskuussa 2012. Vamman vuoksi kausi 2013 jäi Välimäeltä kokonaan väliin. Hän palasi kilparadoille kahden vuoden tauon jälkeen kesällä 2014.
Välimäki opiskelee Jyväskylän yliopistossa liikuntapedagogiikkaa. Hän tekee myös trance-musiikkia artistinimellä Digeon.
Irma Rantavaara
Irma Irene Rantavaara (4. toukokuuta 1908 Hinnerjoki – 21. kesäkuuta 1979 Helsinki) oli suomalainen yleisen kirjallisuustieteen ja estetiikan professori, englannin kielen opettaja ja lahjoittaja.
Perhe, suku ja elämän alkutaipaleet
Irma Rantavaaran isä oli lukkari, kunnankirjuri ja päätoimittaja Vihtori Emil Rantavaara, ent. Ahlgren (1881–1948).
Emil Rantavaara kävi lukkari- ja urkurikoulun Turussa ja toimi lukkariurkurina Hinnerjoella (1905–1909), Ähtärissä ja Kalvolassa sekä Lempäälän kunnankirjurina eläkkeelle jäämiseensä asti (1918–1945). Hän toimi kuorojen ja soittokuntien johtajana (mm. Lempäälän VPK:n torvisoittokunnan perustaja), säästöpankin hallinnossa, Hämeen-Satakunnan kotiteollisuuskoulun johtokunnassa sekä VPK:n, nuorisoseuran ja suojeluskuntaliikkeen aktiivisena jäsenenä.
Emil Rantavaara oli perustamassa Lempäälän-Vesilahden Sanomia ja oli sen ensimmäinen päätoimittaja, yhtiön johtokunnan ensimmäinen puheenjohtaja sekä ensimmäinen isännöitsijä. Hän johti lehteä kuolemaansa saakka (1934–1948). Hän toimi myös Aamulehden avustajana useita vuosia.
Irma Rantavaaran äiti oli Ida Maria Rantavaara o.s. Heuru (1885–1970). Ida oli Heurun tilan isäntäparin kymmenestä lapsesta kuudes, ja vihkiäiset pidettiin Heurun tilalla yhdessä Idan sisaren Amanda Wilhelmiina ("Manda") Heurun ja John Aleksander ("Jonnu") Lundénin kanssa 26. heinäkuuta 1906. Ida otti tarmokkaasti osaa Lempäälän harrastustoimintaan ja oli mm. perustamassa Lempäälän Marttayhdistystä. Ida oli myös Lempäälän Sanomien pitkäaikainen osakas miehensä jälkeen.
Rantavaarat muuttivat keväällä 1909 Ähtäriin. Rantavaaran koti oli musikaalinen ja kodissa vieraili myös taiteilijoita. Rantavaara soitti pianoa ja nuorena hän myös näytteli harrastajaryhmissä.
Koulutus
Irma Rantavaara kirjoitti ylioppilaaksi Tampereen Suomalaisesta Yhteiskoulusta 1927. Tällöin hänellä oli edessään valinta: lähteäkö yliopistoon lukemaan humanistisia aineita vai konservatorioon opiskelemaan pianonsoittoa. Valinta kohdistui ensimmäiseen, ja hän ryhtyi opiskelemaan kieliä sekä estetiikkaa ja nykyiskansain kirjallisuutta Helsingin yliopistossa. Hän oleskeli pitkiä aikoja Englannissa ja hankki erinomaisen englannin kielen taidon sekä anglosaksisen kulttuurin ja elämänmuodon tuntemuksen.
Rantavaara suoritti filosofian kandidaatin tutkinnon vuonna 1932 ja filosofian linsensiaatin tutkinnon 1944. Filosofian tohtoriksi hän väitteli vuonna 1945 tutkielmalla Dickens in the Light of English Criticism, joka käsitteli Charles Dickensin vastaanottoa. Englanninkielisen väitöskirjan jälkeen hän kirjoitti Dickensistä suomenkielisen elämäkerran.
Tutkijanura
Rantavaara toimi Tampereen kauppaoppilaitoksen englannin kielen opettajana vuosina 1935–1939 ja Kauppakorkeakoulussa vuosina 1942–1945. Kauppakorkeakoulun englannin kielen ja kirjeenvaihdon lehtorina hän toimi vuosina 1945–1963 ja englannin kielen ja kirjallisuuden dosenttina vuosina 1958–1964. Hän toimi lisäksi Helsingin yliopiston opettajana vuosina 1945–1949 ja vt. apulaisena vuosina 1961–1962. Estetiikan ja nykyiskansan kirjallisuuden dosenttina hän toimi vuosina 1953–1963.
Vuonna 1963 Rantavaara nimitettiin estetiikan ja nykyiskansain kirjallisuuden professoriksi Helsingin yliopistoon, ja hän jäi tästä virasta eläkkeelle vuonna 1972. Professorina hän pyrki uudistamaan alaansa. Hänen aikanaan vanha nimike "estetiikka ja nykyiskansain kirjallisuus" muutettiin muotoon "yleinen kirjallisuustiede ja estetiikka". Vuonna 1973 hän oli Englannissa British Academyn kutsumana vierailevana professorina.
Rantavaara toimi Suomen kulttuurirahaston hallintoneuvoston jäsenenä vuosina 1960–1968 ja Suomen Kansallisteatterin johtokunnan ja taidejaoston jäsenenä vuosina 1967–1976. Suomen Tiedeakatemian jäseneksi hänet kutsuttiin vuonna 1968. Kirjallisuudentutkijain seuran varapuheenjohtajana Rantavaara oli vuosina 1967–1975, Suomen estetiikan seuran ensimmäisenä puheenjohtajana vuosina 1971–1973 sekä valtion humanistisen toimikunnan jäsenenä vuosina 1967–1973.
Rantavaaran teoksista keskeisimpiä ovat Charles Dickens (1946), Bloomsbury and Virginia Woolf (1953), Virginia Woolf's the Waves (1960), esseekokoelma Suurennuslasi (1965) sekä Yrjö Hirnin elämäkerta (1977–1978).
Yksityiselämä
Rantavaara ei solminut avioliittoa. Hänen ystäväpiirinsä ulottui laajalle, ja hänen kodissaan vieraili ystäviä ja kollegoja ulkomaita myöten. Eläkkeellä ollessaankin Rantavaara seurasi Helsingin yliopiston vaiheita ja piti yhteyttä entisiin työtovereihinsa.
Irma Rantavaara asui viimeiset vuotensa Espoossa ja kuoli 71 vuoden iässä vuonna 1979. Hänet siunattiin Helsingin Krematoriokappelissa 7. heinäkuuta 1979.
Rantavaaran testamentti toimeenpantiin 1. huhtikuuta 1980. Suomalaisen Kirjallisuuden Seuran kirjallisuusarkisto sai testamentin perusteella Rantavaaran kirjastosta lähinnä hänen itsensä kirjoittamia ja toimittamia kirjoja sekä jonkin verran muuta kirjallisuudentutkimukseen liittyvää kirjallisuutta.
Irma Rantavaaran rahasto perustuu Rantavaaran ystävien lahjoitukseen 1978 ja hänen testamenttilahjoitukseensa. Rahasto edistää yleisen kirjallisuustieteen ja estetiikan tutkimusta, ja etusijalla ovat naistutkijat.
Voileipä
thumb|Voileipiä päällikkeineen
Voileipä on leipäviipale, jonka päällä voi olla esimerkiksi levitteitä, kasviksia, makkaraa ja juustoa.
Voileipiä nautitaan esimerkiksi välipalana tai eväinä. Monet nauttivat voileipiä myös aamiaisella ja muilla aterioilla.
Sandwich puolestaan muodostuu kahdesta tai useammasta kerroksittain asetetusta voileipäviipaleesta, joiden välissä on täytteitä.
David Singer
David Singer voi tarkoittaa seuraavia henkilöitä:
La Côte Feuillée
La Côte Feuillée HS118
La Côte Feuilléesta hypätään enimmäkseen yhdistetyn maailmancupia.
Historia
Alkuperäinen hyppyrimäki oli kooltaan K90 HS100. Vuoden 2010 remontissa hyppyrimäen K-piste siirrettiin 90 metristä 106 metriin ja HS-piste siirrettiin 100 metristä 118 metriin, remontin yhteydessä vauhtimäkeen asennettiin Ski-Line-latu-ura. Kesällä 2012 hyppyrimäen alastulorinteeseen asennettiin muovitus.
Mäkiennätyksen kehittyminen (miehet)
Mäkiennätyksen 121,5 metriä on hypännyt Sandro Hauswirth.
Mäkiennätyksen kehittyminen (naiset)
Naisten mäkiennätyksen 113,0 metriä on hypännyt Léa Lemare.
Kesämäkiennätyksen kehittyminen (miehet)
Kesämäkiennätyksen 118,0 metriä ovat hypänneet Simon Ammann ja Alessandro Batby.
Kesämäkiennätyksen kehittyminen (naiset)
Naisten kesämäkiennätyksen 109,0 metriä on hypännyt Léa Lemare.
Mäkiennätyksen kehittyminen (miehet)
Mäkiennätyksen 61,5 metriä on hypännyt Luca Egloff.
Mäkiennätyksen kehittyminen (naiset)
Naisten mäkiennätyksen 60,0 metriä on hypännyt Agnes Reisch.
Kesämäkiennätyksen kehittyminen (miehet)
Kesämäkiennätyksen 63,0 metriä on hypännyt Enzo Milesi.
Kesämäkiennätyksen kehittyminen (naiset)
Naisten kesämäkiennätyksen 58,5 metriä on hypännyt Océane Paillard.
Mörkölinja
Mörkölinjan pienalue rajautuu Kymijokeen, Kymintehtaaseen ja Kymintehtaan vanhaan teollisuusrautatiehen. Mörkölinjalla asutaan pientaloissa.
J. David Singer
J. David Singer (7. joulukuuta 1925 – 28. joulukuuta 2009) oli yhdysvaltalainen politiikan tutkimuksen professori.
Nuorena Singer palveli lentotukialuksilla kansiupseerina sekä toisessa maailmansodassa, että Korean sodassa. Sotien välissä Singer opiskeli New Yorkin yliopistossa iltaisin, tehden päiväsaikaan töitä. Hän suoritti filosofian tohtorin tutkinnon 1956.
Singer työskenteli akateemisen uransa aikana useissa yliopistoissa, instituutioissa ja tutkimusprojekteissa. Hänen tutkimuksensa kohteita ja erityisalaansa olivat kansainvälinen politiikka, rauhantutkimus, tutkimusmenetelmät, siviilihallinto ja hallitukset. Hän toimi myös neuvonantajana useille eri Yhdysvaltain hallituksen ministeriöille ja laitoksille.
Vuonna 1964 Singer perusti Correlates of War-projektin, joka on laaja sotiin ja niiden syntymiseen liittyvä statistinen tietokanta.
Albania (täsmennyssivu)
Albania tai albaanit voi viitata mm. seuraaviin asioihin:
Karstula Areena
Karstula Areena on Karstulassa, pohjoisessa Keski-Suomessa syksyllä 2014 avattu harjoitusjäähalli. Karstula Areena on Karstulan Kiva -joukkueen kotihalli. Hallissa on mahdollista harrastaa jääliikuntaa kahdeksan kuukauden ajan vuodessa, joko ohjatusti tai itsenäisesti omalla varatulla vuorolla. Kesäaikana halli mahdollistaa erilaisten tapahtumien kuten konserttien ja yleisötapahtumien järjestämisen. Halliin voidaan ottaa tapahtumiin 1200 vierailijaa kerralla.
Karstula Areenassa on kuusi pukukoppia jotka ovat turnausten ajan joukkueilla omassa käytössä. Karstula Areenassa toimii yläkerran kahvio Cafe Areena, josta on näkymä kaukaloon.
Järviönjärvi (Rokkakoski)
Järviönjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Maantieto
Järvi on 200 metriä pitkä, 100 metriä leveä ja sen pinta-ala on 1,9 hehtaaria. Se sijaitsee peltomaiden keskellä ja länsipuolella on maatila. Järveen on johdettu yksi pelto-oja ja sen laskuoja purkautuu lähes samasta kohtaa ja kulkee 1,4 kilometriä ja yhtyy Lavajokeen Joenkulmalla. Rantaan ei ole rakennettu asuntoja eikä järvelle johda muita teitä kuin läheiselle maatilalle.
Historiaa
Vanhassa 1840-luvun Hämeenkyrön pitäjänkartassa järvi on piirretty nimettömänä näkyviin.
Ashley Cole
Ashley Cole (s. 20. joulukuuta 1980) on englantilainen jalkapalloilija. Hän pelaa puolustajana, lähes aina vasemmalla laidalla. Hän on viimeksi edustanut Derby Countya keväällä 2019. Merkittävimmän seurauransa hän teki Arsenalissa ja Chelseassa. Hän pelasi vuosina 2001–2014 yli sata ottelua Englannin maajoukkueessa.
Seurajoukkueura
Cole aloitti ammattilaisuransa Arsenalissa, jonka riveissä oli pelannut aiemmin juniorina. Ensiesiintymisensä edustusjoukkueessa hän teki marraskuussa 1999, Englannin liigacupin ottelussa Middlesbroughia vastaan, ja ensimmäisen valioliigaottelunsa hän pelasi toukokuussa 2000, jolloin Arsenal kohtasi kauden viimeisessä ottelussa Newcastle Unitedin. Ennen jälkimmäistä ottelua hän vietti keväällä 2000 kolme kuukautta lainapelaajana Crystal Palacessa.
Syksyllä 2000 Cole sai Sylvinhon, Arsenalin avauskokoonpanoon kuuluneen vasemman laitapuolustajan loukkaantumisen jälkeen näytönpaikkansa seuran avauskokoonpanossa. Hän käytti tilaisuutensa hyväkseen ja piti paikkansa avauskokoonpanossa myös Sylvinhon kuntoutumisen jälkeen. Sittemmin Cole kuului Arsenalin avainpelaajiin usean vuoden ajan. Hän voitti seurassa kaksi Valioliigan mestaruutta (2002 ja 2004) ja kolme FA Cupin mestaruutta (2002, 2003 ja 2005). Hänelle kertyi Arsenalin edustusjoukkueessa yhteensä 228 ottelua ja hän teki yhdeksän maalia.
Keväällä 2005 Cole aiheutti kohua tapaamalla pelaaja-agenttinsa kanssa Chelsean edustajia, vaikka hänen sopimustaan Arsenalin kanssa oli tuolloin jäljellä vielä kaksi ja puoli vuotta. Valioliiga antoi myöhemmin Colelle, Chelsean managerille José Mourinholle ja Chelsealle sakot liigan sääntöjen rikkomisesta. Syksyllä 2006 Colen siirtyminen Chelseaan lopulta toteutui. Arsenal sai vaihtokaupassa ranskalaispuolustaja William Gallas’n ja viisi miljoonaa puntaa rahaa.
Cole oli voittamassa Chelseassa Valioliigan mestaruutta vuonna 2010, FA Cupia vuosina 2007, 2009, 2010 ja 2012, Englannin liigacupia vuonna 2007 ja Mestarien liigaa vuonna 2012. Mestarien liigan loppuottelu Bayern Müncheniä vastaan päättyi rangaistuspotkukilpailuun, jossa Cole oli yksi yrityksissään onnistuneista. Heinäkuussa 2014, sopimuksensa Chelsean kanssa päätyttyä, Cole siirtyi kaksivuotisella sopimuksella italialaisseura AS Romaan. Sopimukseen sisältyy myös optio kolmannesta kaudesta.
Maajoukkueura
Cole teki ensiesiintymisensä Englannin A-maajoukkueessa 28. maaliskuuta 2001 ottelussa Albaniaa vastaan. Hän pelasi kaikkiaan 107 maaottelua, viimeisen 5. maaliskuuta 2014 Tanskaa vastaan. Hän on toiseksi eniten otteluja Englannin joukkueessa pelannut puolustaja Bobby Mooren jälkeen. Heitä enemmän otteluja Englannin joukkueessa ovat pelanneet vain maalivahti Peter Shilton, hyökkääjä Wayne Rooney sekä keskikenttämiehet David Beckham ja Steven Gerrard. Cole ilmoitti maajoukkueuransa päättymisestä toukokuussa 2014 jäätyään jalkapallon MM-kisoihin 2014 valitun joukkueen ulkopuolelle.
Cole pelasi viisissä arvokisoissa, MM-kisoissa vuosina 2002, 2006 ja 2010 sekä EM-kisoissa vuosina 2004 ja 2012, kaikissa avauskokoonpanossa. Hän ohitti vuoden 2012 EM-kisoissa Peter Shiltonin ja David Beckhamin kautta aikain eniten jalkapallon arvokisaotteluja pelanneena englantilaisena.
Yksityiselämä
Cole oli naimisissa Girls Aloud -yhtyeessä laulaneen Cheryl Colen (o.s. Tweedy) kanssa. He kihlautuivat vuonna 2005 ja avioituivat heinäkuussa 2006. Pari erosi vuonna 2010 Ashley Colen jäätyä lehdistön mukaan kiinni pettämisestä.
Ruuvit löysällä (elokuva)
Ruuvit löysällä on vuonna 1989 ensi-iltansa saanut Visa Mäkisen ohjaama ja tuottama komediaelokuva. Sen käsikirjoituksen laati Kari Levola.
Vastaanotto
Ruuvit löysällä sai elokuvateattereissa yhteensä 717 katsojaa, mikä oli vuoden 1989 kotimaisten ensi-iltojen pienin katsojamäärä.
Vuoden 1994 Video-oppaassa Bello Romano antoi elokuvalle tähtien sijasta pommin, joka vastaa sanallista arviota ”täysin epäonnistunut tekele”. Hänen mukaansa elokuvan henkilöhahmot ”sekoilevat katsojan harmiksi selvittämässä murhaa”.
Bongo Comics
thumb|Bongo Comics -yhtiön logo
Bongo Comics oli yhdysvaltalainen sarjakuva-albumeja julkaiseva kustantajayhtiö, joka keskittyi lähinnä Simpsoneiden ja Futurama-sarjakuvien julkaisemiseen. Suurimmaksi osaksi yhtiö julkaisi Simpsoneihin liittyviä sarjakuvia, ja myös muutamaa Futuramaa, joita olivat muun muassa Simpsons Comics, Futurama Comics, Krusty Comics, Lisa Comics, Bart Simpson, Bartman, Itchy & Scratchy Comics ja Radioactive Man. Steve Vance, Cindy Vance, Bill Morrison ja Simpsoneiden luoja Matt Groening perustivat Bongo Comics -yhtiön vuonna 1993. Yhtiö suljettiin vuonna 2018.
Reggie Evans
Reginald Jamaal ”Reggie” Evans (s. 18. toukokuuta 1980 Pensacola) on yhdysvaltalainen koripalloilija, joka on viimeksi pelannut NBA:ssa Sacramento Kingsissä kaudella 2014–2015.
Talvitammi
Talvitammi (Quercus petraea) on pyökkikasvien (Fagaceae) heimoon kuuluva kesävihanta tammilaji, joka kasvaa luonnonvaraisena Länsi-Euroopasta Iraniin.
Ulkonäkö
Talvitammi kasvaa 20–40 metriä pitkäksi suorarunkoiseksi puuksi. Se voi olla halkaisijaltaan kolmemetrinen ja 300 vuotta vanha. Lehdet ovat parihalkoisia ja 7–14 senttimetriä pitkiä. Kukinnot ovat keväällä kukkivia norkkoja. Hedelmä on 2–3 senttiä pitkä ja 1–2 leveä terho, joka kypsyy noin kuudessa kuukaudessa. Talvitammi muistuttaa suuresti metsätammea (Quercus robur), sen erottaa siitä lehtien pidempi ruoti ja terhojen varrettomuus. Harjaantunut silmä erottaa myös näiden kahden lajin lehdissä eron niiden muodoissa; metsätammen lehti yleensä levenee voimakkaammin kärkeä kohti, talvitammella lehti on tasapaksumpi ja hieman leveämpi. Metsätammi ja talvitammi risteytyvät joskus keskenään, mutta se ei ole kovin yleistä.
Levinneisyys
Talvitammen levinneisyysalue on suurelta osin päällekkäinen metsätammen kanssa. Se ei kasva kuitenkaan niin laajalla alueella kuin metsätammi, ja onkin rajoittunut merellisille alueille, lähelle Atlantin rannikoita. Talvitammi arvostaa mereisiä olosuhteita, kun taas metsätammi kasvaa mantereisemmissa ja viileämmissäkin olosuhteissa. Talvitammea kasvaa erityisesti Britteinsaarilla, Ranskassa Atlantin läheisyydessä, Saksassa, Tanskassa, osassa Puolaa, eteläisimmässä Ruotsissa (Skåne) ja Norjan etelärannikolla. Paikoitellen sitä kasvaa myös Pohjois-Espanjassa, Keski-Euroopan vuoristoissa ja jopa Vähässä-Aasiassa on esiintymiä.
Käyttö
Talvitammen puuainesta on käytetty rakennusmateriaalina, laivanrakennukseen ja viinitynnyreihin.
Reggie Evans
Ura
Evans pelasi yliopistokoripalloa Iowan yliopistossa. Hän aloitti ammattilaisuransa Seattle SuperSonicsissa pelaten joukkueessa neljä kautta. Viimeinen kausi joukkueessa oli hänen uransa paras tilastojen valossa, sillä hän teki 5,9 pistettä ottelua kohden. Tämän jälkeen Evans pelasi yhden kauden Denver Nuggetsissa. Kaudet 2007–2009 Evans pelasi Philadelphia 76ersissa ja kesästä 2009 lähtien hän pelasi Toronto Raptorsissa.
Joulukuussa 2011 Evans teki vapaana pelaajana sopimuksen Los Angeles Clippersin kanssa. Heinäkuussa 2012 hän siirtyi Brooklyn Netsiin.
Kouri-kaupat
Kouri-kaupoiksi kutsutaan 1980-luvun lopulla tehtyjä osakekauppoja, joissa sijoittaja Pentti Kouri oli mukana. Kaupoissa ostettiin SYP:n ja Sammon osakkeita KOP:n lainoituksella veroparatiiseihin rekisteröityneiden yhtiöiden nimiin.
Nurkanvaltaus
Pentti Kourin yhtiö Kouri Capital ja KOP tekivät 23.3.1988 sopimuksen, jonka perusteella Kouri ryhtyi ostamaan Yhdyspankin osakkeita. Projekti oli äärimmäisen salainen. Rahoitus tuli Kansallispankilta. Voitto piti jakaa puoliksi Kourin ja KOP:n kesken. Sopimuksen mukaan riski osakekurssien alenemisesta jäi KOP:n kannettavaksi, mutta hyöty jaettiin tasan.
Samaan aikaan Kourin kanssa myös liikemiehet Kai Mäkelä ja Peter Fryckman ostivat Yhdyspankin osakkeita. KOP rahoitti myös heidän ostojaan. Pian Mäkelä ja Fryckman kuitenkin riitautuivat. Osakkeet siirrettiin Fryckmanille. Fryckmanin toimet paljastuivat syksyllä 1988. Yhdyspankissa oli tuolloin osakeanti, johon Fryckmanilla ei ollut enää varaa osallistua. Hän joutuikin luopumaan osakkeistaan. Puolet osakkeista osti Kouri Capital. Puolet meni Aarne J. Aarnion suvun omistamalle Palkkiyhtymälle.
Kourin ostot eivät rajoittuneet Yhdyspankin osakkeisiin. Hän osti lisäksi myös KOP:n osakkeita. Nämä ostot hän teki Postipankin rahoituksella KOP:n tietämättä.
Nurkkien purkaminen
Maaliskuussa 1989 päivää ennen Yhdyspankin yhtiökokousta Kansallispankin holvista ajettiin kaksi kuorma-autollista Yhdyspankin A-osakkeita Yhdyspankkiin. Samalla vaadittiin, että osakkeet rekisteröidään niin nopeasti, että niiden äänivaltaa voisi käyttää yhtiökokouksessa jo seuraavana päivänä. Tehtävä oli mahdoton näin lyhyessä ajassa. Äänivallan epääminen olisi kuitenkin ollut skandaali.
Kyseessä oli Yhdyspankin painostus. Yhdyspankin oli pakko ostaa osakkeet Kourilta ja hänen liittolaisiltaan. Jos Yhdyspankki ei olisi ostanut osakkeita, valta yhtiössä olisi siirtynyt valtaajille. Heillä oli noin 28 miljoonaa A-osaketta, joka olisi riittänyt selvään enemmistöön.
Kauppojen motiivi
Kauppojen motiivista on esitetty erilaisia näkemyksiä. Kaupoissa mukana olleen Hannes Kulvikin mukaan ideana oli Pohjolan, Sammon, SYP:n ja KOP:n yhdistäminen.
Jaakko Lassila puolestaan sanoo kauppoja "strategisiksi vastavalkeiksi" kansallispankkilaista pääomaleiriä vastaan hyökännyttä SYP-SKOP-ryhmittymää vastaan. On myös sanottu, että kyse oli vain pankkien ja niiden johtajien välisestä voimainmittelöstä.
Jälkiseuraamukset
Lassilan mukaan kaupoista syntyi KOP:lle 117 miljoonan markan voitto. Vallitsevan käsityksen mukaan kaupoista syntyi kuitenkin KOP:lle satojen miljoonien tappio. Kauppojen edunsaaja ei ole tiedossa. Kauppojen edunsaajiin kuuluu ainakin Jersey n saarelle rekisteröity Avala-säätiö. Säätiön edunsaajat eivät ole tiedossa pankkisalaisuuden vuoksi. Jaakko Lassilan epäiltiin henkilökohtaisesti hyötyneen kaupoista. KOP ei halunnut hakea korvauksia Lassilalta oikeudessa pankin maineen varjelemiseksi, vaan tyytyi eroamiseen.
Verottaja piti aikoinaan Hannes Kulvikia kauppojen edunsaajana ja määräsi hänelle yli 100 miljoonan markan verot, mutta KHO vapautti hänet verojen maksusta, koska katsottiin, että Kulvik toimi ainoastaan KOP:n ja kansainvälisen rahoittajatahon asiamiehenä ja varsinainen edunsaajataho jäi näyttämättä ja verot jäivät määräämättä.
Kaupoissa esiin tulleet lainvastaisuudet ja niiden KOP:lle tuottama suurtappio johtivat pääjohtaja Lassilan eroon.
2030
2030 (MMXXX) on tuleva normaalivuosi, jonka alkamis- ja päättymispäivä on tiistai. Se on 2030-luvun ensimmäinen vuosi.
Identtiset kaksoset (elokuva)
Identtiset kaksoset on vuonna 1988 ensi-iltansa saanut komediaelokuva. Elokuvan pääosissa nähdään Arnold Schwarzenegger ja Danny DeVito.
Juoni
Julius Benedict (Arnold Schwarzenegger) on geneettisen laboratorion kokeessa jalostettu huippuihminen. Hän saa tietoonsa, että hänellä on kaksoisveli. Hän ei ole ikinä tavannut veljeään ja lähteekin häntä etsimään suureen kaupunkiin. Veljeksi paljastuu Vincent Benedict (Danny DeVito), joka on gangstereille veloissa. Aluksi lihavampi veli ei voi sietää Juliusta, mutta Julius jatkaa kanssakäymistä ja veljekset ystävystyvät. Tämän seurauksena kaksikko lähtee etsimään äitiään. Apunaan kaksosilla on äidinhakureissussa kaksi naista, joista toinen on Vincentin naisystävä ja tämän sisko, joka rakastuu Juliukseen.
Asplöven HC
Asplöven Hockey Club oli haaparantalainen jääkiekkoseura. Seuran edustusjoukkue pelasi vielä kaudella 2018-2019 Ruotsin kolmanneksi korkeimmalla sarjatasolla, Hockeyettanissa. Seuralla ei ollut junioritoimintaa.
Asplöven perustettiin vuonna 1972 ja se pelasi 1990-luvulla ns. kalottiliigaa, jossa Pohjois-Ruotsin ja Pohjois-Suomen joukkueet molemmin puolin rajaa kohtasivat toisensa. Esimerkkejä vastustajista olivat Övertorneå HF, EtPo, TIHC, SoPa, KeKi ja Roki.
Pitkään talousvaikeuksista kärsinyt seura ajautui konkurssiin keväällä 2019.
Joukkue kaudella 2018–2019
Lähde: EliteProspects
Tee se itse
Tee se itse -ohje (joskus käytetään lyhennettä DIY sanoista do it yourself) on informatiivinen, usein lyhyt kuvaus jonkun asian suorittamiseksi tai rakentamiseksi itse. Tee se itse tarkoittaa sananmukaisesti asian tai esineen tekemistä omatoimisesti. Ohje on yleensä tarkoitettu maallikoille, ja siitä on jätetty pois yksityiskohtia, jotka ovat tarpeellisia vain ammattilaisille. Tee se itse -ohjeessa on usein paljon kuvia ja selityksiä, jotka helpottavat aiheeseen perehtymistä.
Tee se itse -ohje sisältää usein listan tarvikkeista, joita tarvitaan jonkin asian suorittamiseksi ja rakentamiseksi. Rakennusohje vaatii tekijältään sorminäppäryyttä ja hoksaavaisuutta. Ohje on pyritty tekemään mahdollisimman yksinkertaiseksi, ja siinä on vältetty käyttämästä vaikeita ammattilaisille suunnattuja sanoja. Ohje on suunnattu henkilölle, joka ensimmäistä kertaa tekee asiaa.
Tee se itse -konseptilla voidaan korvata esimerkiksi jokin teollisesti valmistettu tuote tai menetelmä ja sen sijaan käyttää omia tarvikkeita ja itse kehiteltyjä menetelmiä. Termillä voidaan myös ilmaista se, että jokin tuote ostetaan kyllä kaupasta, mutta eri osaset yhdistellään myöhemmin itse. DIY-periaatteella ei välttämättä pyritä säästämään kustannuksissa, vaan toiminta voi olla harrastusluonteista ja pyrkimystä yksilöllisiin ratkaisuihin.
Next to Normal
Next to Normal on rock-tyylinen draamamusikaali, jonka libreton on tehnyt Brian Yorkey ja musiikin Tom Kitt. Se kertoo pahenevasta kaksisuuntaisesta mielialahäiriöstä kärsivästä äidistä ja hänen perheestään. Muita teemoja musikaalissa ovat menetys, suru, itsemurha, huumeet, lähiöelämä ja psykiatrian moraali.
Next to Normal esitettiin useille koeyleisöille ennen kuin se tuotiin ensi-iltaan New Yorkin off-Broadwayllä vuonna 2008. Musikaali sai Outer Critics’ Circle Awardin musiikistaan sekä kaksi Drama Desk Awards -ehdokkuutta, musiikistaan ja Alice Ripleyn pääosaroolista. New Yorkista esitys siirtyi vuodeksi Washingtonin lähelle, kunnes palasi New Yorkiin Broadway-teatteriin huhtikuussa 2009. Tuolloin se sai 11 Tony-palkintoehdokkuutta, joista voitti kolme. Se voitti myös vuoden 2010 Pulitzer-draamapalkinnon ensimmäisenä musikaalina sitten vuoden 1996 Rentin; molemmat musikaalit ohjasi Michael Greif.
Euroopassa musikaali otettiin ensimmäisenä ohjelmistoon Oslon Det Norske Teatretissa 2010, minkä jälkeen toisena Suomessa. Next to Normalia esitettiin Helsingin Kaupunginteatterin Studio Pasilassa joulukuusta 2010 joulukuuhun 2011 yhteensä 43 kertaa. Mikko Koivusalon suomennoksen ohjasi Markku Nenonen ja kapellimestarina toimi Lasse Hirvi. Pääroolissa äiti Dianana nähtiin Jonna Järnefelt. Tampereen Työväen Teatteri toi musikaalin ensi-iltaan lokakuussa 2012 Tuomas Parkkisen ohjaamana, kapellimestarina Eeva Kontu. Wasa Teater esitti musikaalin ruotsinkielistä versiota 45 kertaa 2012–2013, ohjaajana Victoria Brattström.
Kööpenhaminan Nørrebro Teaterin ohjelmistoon Next to Normal tuli huhtikuussa 2012, ja saman vuoden syyskuussa Tukholman kaupunginteatteriin. Musikaalia on esitetty myös Alankomaissa, Saksassa, Italiassa, Itävallassa, Israelissa, Filippiineillä, Etelä-Koreassa, Japanissa, Singaporessa, Australiassa, Uudessa-Seelannissa, Perussa, Argentiinassa ja Brasiliassa.
Crubeens
thumb|275px|Crubeeneja myytävinä.
Crubeens on irlantilainen ruoka, joka on tehty keitetyistä porsaanjaloista. Crubeens syödään perinteisesti käsin.
Karsinogeeni
pienoiskuva|187x187px|Kansainvälisesti käytetty symboli karsinogeenisille, herkistäville, mutageenisille tai teratogeenisille aineille. Karsinogeeni on aine, joka altistaa syövälle, eli syöpävaarallinen aine. Usein karsinogeenisuus perustuu mutageenisyyteen eli DNA:n vahingoittamiseen, ja moni karsinogeeni on myös teratogeeni.
Epoksidimekanismi
thumb|right|300px|bentseeni → epoksidi (bentseenioksidi) → [[dioli (3,5-sykloheksadieeni-1,2-dioli)
Bentseenin myrkynpoisto. Hapettumisen [O] katalysoi entsyymi maksassa.]] Monet karsinogeeniset aineet — eivät tietenkään kaikki — pohjautuvat tyydyttymättömiin yhdisteisiin, joissa on kaksoissidos jäykässä siltamaisessa rakenteessa. Tämä johtuu siitä, että keho pyrkii poistamaan myrkyn hapettamalla ja hydrolysoimalla kaksoissidoksen vesiliukoiseksi hydroksyylipariksi (OH), jolloin syntyvä aine ei ole enää myrkky. Ongelma on välituotteessa: kaksoissidos hapettuu ensin epoksidisidokseksi (happi sitoutunut kahteen hiileen). Hydrolyysireaktio lisää tähän vettä ja tuottaa näin hydroksyyliparin, mutta jotkut epoksidit ovat suhteellisen vakaita eivätkä hydrolysoidu heti. Epoksidit vahingoittavat DNA:ta erittäin tehokkaasti. Se johtuu siitä, että ne ovat rasvaliukoisia, jolloin ne menevät keskelle DNA-ketjua (ns. interkalaatio), jossa DNA:n emäs hyökkää epoksidiryhmään ja muodostaa pysyvän sidoksen aromaatin kanssa.
Epoksidimekanismin kautta karsinogeenisia aineita ovat muun muassa sienimyrkky aflatoksiini ja teollisuuskemikaalit, bentseeni jne., sekä monet epätäydellisessä palamisessa — esimerkiksi tupakkaa poltettaessa — syntyvät polysykliset aromaattiset hiilivedyt (PAH-yhdisteet). PAH-yhdisteisiin kuuluu yksi tupakansavun keskeisimmistä myrkyistä, bentso(a)pyreeni.
Muut karsinogeenit
On toki olemassa monia epäorgaanisia karsinogeenejä, kuten ilmankuivausaine kobolttikloridi ja mm. pohjavesissä oleva arseeni. Radioaktiiviset aineet aiheuttavat elimistöön joutuessaan syöpää radioaktiivisuutensa takia.
Luonnolliset karsinogeenit
Myös tavallisessa ruoassa on sekä keinotekoisia että luonnollisia karsinogeeneja. Luonnollisia ovat kasvien itsesuojelumyrkyt ja muut luonnonkarsinogeenit, esimerkiksi sienien sisältämät hydratsiinit tai pähkinän homeiden tuottama aflatoksiini. Ihmisellä on runsaasti erityyppisiä puolustusmekanismeja näitä ja muitakin karsinogeeneja vastaan.
Altistuminen karsinogeeneille työssä
Vuonna 2019 Suomessa karsinogeeneille altistui työssään 20 500 henkilöä. Altistuneista henkilöistä 82% oli miehiä. Altistumisten määrä on ollut nousussa 2010-luvulla, mikä selittyy pääasiassa Pohjois-Suomen kaivosteollisuuden työntekijämäärien lisääntymisellä. Yleisimmät altisteet ovat kromi- ja nikkeliyhdisteitä, joille altistutaan suurelta osin hitsaustyössä. Altistumisia on eri ammateissa paljon myös polysyklisille aromaattisille hiilivedyille, asbestille, bentseenille ja arseenille. Karsinogeeneille altistutaan yleisimmin teollisuuden, rakentamisen, julkisen hallinnon ja maanpuolustuksen sekä kaivosteollisuuden toimialoilla. Työntekijöiden lukumäärään suhteutettuna altistumisia on eniten kaivosteollisuudessa.
Kainuunmäen pysäkki
Kainuunmäen pysäkki sijaitsi Kauppilanmäki-Sukeva-rataosuudella Pohjois-Savossa Sonkajärven kunnassa. Pysäkkirakennus oli puinen rakennus radan länsipuolella. Rakennus on purettu. Asema-alueella on vielä nähtävissä joitakin merkkejä pysäkistä.
Oikeustiede
Oikeustiede (juridiikka) on tiede, jonka tehtävänä on oikeusjärjestyksen sisällön tutkiminen ja sen systematisointi eli oikeudellisen informaation jäsentäminen hallittavaan muotoon. Tämän lisäksi oikeustieteen tehtävänä on tuottaa tulkintasuosituksia oikeudellisiin ongelmiin. Näihin tulkintasuosituksiin on puolestaan mahdollista vedota sallittuina oikeuslähteinä tuomioistuimissa.
Muun tieteellisen tutkimuksen tavoin myös oikeustieteellinen tutkimus perustuu teoreettisesti yleisen filosofian perustutkimukseen. Oikeusfilosofian tutkimuskohteet ovat monin osin samat kuin esimerkiksi moraalifilosofian. Oikeustiedettä ei kuitenkaan voida pitää yhteiskuntatieteenä, sillä se tarkastelee oikeusjärjestystä normikokonaisuutena eikä yhteiskunnallisena ilmiönä.
Käytännöllisellä, pragmaattisella tasolla oikeustiede jaetaan perinteisesti
Laci Boldemann
Boldemann opiskeli orkesterinjohtoa ja pianonsoittoa Royal Academy of Musicissa Lontoossa, jossa hänen opettajiinsa kuului Henry Wood. Lisäksi hän sai pianotunteja Gunnar de Frumerielta Ruotsissa. Natsi-Saksa määräsi Boldemannin asepalvelukseen vuonna 1942. Hän palveli Venäjällä, Puolassa ja Italiassa ennen karkaamistaan Abruzzon partisaanien riveihin. Hän vietti kaksi vuotta Yhdysvaltain vangitsemana. Boldemann palasi vuonna 1947 Ruotsiin, jossa elätti itsensä aluksi puunmittaajana, sittemmin musiikin opetus- ja hallintotehtävissä. Boldemannin musiikkia ei usein esitetty Ruotsissa, mutta se sai osakseen tunnustusta Saksassa. Boldemann keskittyi pitkälti vokaalimusiikkiin ja myöhemmällä urallaan erikoistui lapsille suunnattuihin teoksiin. Boldemannin teosten joukossa ovat koominen ooppera Dårskapens timme (1966), lastenooppera Svart är vitt - sa Kejsaren (1964), kuvaoratorio John Bauer (1967), laulut ja orkesterisävellykset.
Boldemannin vanhemmat olivat Holger Boldemann ja Maija Järnefelt. Äidinisä oli Arvid Järnefelt ja isänäiti Lina Boldemann. Boldemann meni vuonna 1946 naimisiin näytelmäkirjailija Karin Boldemannin (o.s. Katz) kanssa. Cecilia-tyttärestä (s. 1948) tuli kirjailija ja tutkija, Marcus-pojasta (s. 1950) musiikkitoimittaja.
Pieter Bourke
Pieter Bourke on australialainen muusikko ja säveltäjä, joka on toiminut pääasiassa elektronisen musiikin parissa. Bourke on tehnyt yhteistyötä muun muassa Dead Can Dance -yhtyeen ja sen entisen jäsenen Lisa Gerrardin kanssa. Bourke on myös saavuttanut mainetta yhteistyöstään australialaisen David Thrussellin kanssa, jonka kanssa Bourke on tehnyt musiikkia yhtyeissä Snog ja Soma.
Pieter Bourke ja Lisa Gerrard ovat myös saavuttaneet kaksi parhaan musiikin Golden Globe -ehdokkuutta. Ensimmäisen he saivat elokuvasta The Insider – sisäpiirissä vuonna 2000 ja toisen elokuvasta Ali vuonna 2002.
Aleksandrovsk-Sahalinski
Aleksandrovsk-Sahalinski on kaupunki Sahalinin alueella Venäjällä. Se sijaitsee Sahalinin länsiosassa Tatariansalmen rannalla 561 kilometriä Južno-Sahalinskista pohjoiseen. Siellä on huomattava satama, josta on laivayhteys Vaninoon ja Nikolajevsk-na-Amuriin.
Kaupunki muodostaa oman kaupunkipiirinsä, jonka asukasluku oli 13 404 (vuonna 2010). Heistä 10 613 asui varsinaisessa Aleksandrovsk-Sahalinskin kaupungissa.
Aleksandrovskajan kylä tunnetaan vuodesta 1862 lähtien ja Aleksandrovskin tukikohta vuodesta 1881. Vuodesta 1884 lähtien se oli Sahalinin hallinnollinen keskus. Vuonna 1917 Aleksandrovskista tuli kaupunki ja vuodesta 1926 lähtien sen nimenä on ollut Aleksandrovsk-Sahalinski. Vuosina 1918–1920 kaupungissa majailivat amiraali Aleksandr Koltšakin joukot, vuosina 1920–1925 se oli Japanin miehittämä. Vuosina 1932–1947 kaupunki toimi Sahalinin alueen pääkaupunkina.
Nykyään Aleksandrovsk-Sahalinski on kivihiilen tuotannon keskus. Kaupungissa toimii teatteri, kotiseutumuseo sekä siellä vuonna 1890 käyneelle Anton Tšehoville omistettu kirjallisuusmuseo.
Elizabeth Israel
Mione "Minette" Elizabeth George Israel Ma Pampo (27. tammikuuta 1875? – 14. lokakuuta 2003) oli dominicalainen henkilö. Hänen kerrotaan olleen kuollessaan 128-vuotias. Guinnessin ennätysten kirja ei ole tunnustanut hänen ikäänsä todeksi todisteiden puutteessa. Jos ikä osoittautuu paikkansapitäväksi, hän olisi ollut paljon vanhempi kuin Jeanne Calment. Hän toimi 1970-luvulla plantaasinjohtajana. Hän tuli julkisuuteen joulukuussa 1999, kun hänen väitettiin täyttäneen 124 vuotta.
Montgomeryn piirikunta (Virginia)
Montgomeryn piirikunta on Yhdysvaltojen Virginian osavaltiossa sijaitseva piirikunta. Vuoden 2010 väestönlaskennassa piirikunnassa oli 94 392 asukasta. Piirikunta on nimetty amerikanirlantilaisen upseerin Richard Montgomeryn mukaan ja sen hallinnollinen keskus on Christiansburgin kaupunki.
Maantiede
PIirikunnan pinta-ala on noin 1 008 km², josta 1 005 km² on maata ja 3 km² vettä. Naapuripiirikunnat ovat:
Kirjastolehti
Kirjastolehti on Suomen kirjastoseuran julkaisema yleisten kirjastojen ammattilehti ja kirjastojen asiakaslehti. Se on suunnattu alan ammattilaisille, päättäjille ja kirjaston asiakkaille. Lehti ilmestyy viisi kertaa vuodessa, suppeampi asiakaslehti neljä kertaa vuodessa.
Kaupunkineuvos
Kaupunkineuvos on Suomen tasavallan presidentin myöntämä arvonimi, joka kuuluu 4. ryhmään. Arvonimestä maksettavan veron määrä on joko.
Arvonimi myönnettiin ensimmäisen kerran vuonna 1939 Eetu Kekomäelle, joka oli ammatiltaan nuorempi lehtori.
Kirjastolehti
Historiaa
Kansanvalistusseura perusti Kirjastolehden ajamaan kansankirjastoasiaa, herättämään lukuhaluja ja kokoamaan tietoa kirjastoista, mm. tilastoja. Ensimmäinen numero ilmestyi helmikuussa 1908. Suomen kirjastoseura perustettiin vuonna 1910 sortovuosien uhatessa kirjastotoimintaa ja Kirjastolehti siirrettiin sen julkaistavaksi. Tavoitteena oli koota alan rivit puolustamaan kirjastoa, kertoa saavutuksista ja edistää ammattitaitoa. Taloudellisten ongelmien takia lehti jouduttiin pian yhdistämään Kansanvalistuslehteen. Se ilmestyi Kansanvalistus ja Kirjastolehti –nimellä vuodet 1921–1947. Seurat julkaisivat sitä yhdessä. Vähitellen Kansanvalistus ja Kirjastolehden tilaajista suurin osa alkoi olla kirjastoalalta, mikä johti siihen, että Kirjastolehti alkoi 1948 ilmestyä jälleen itsenäisenä Suomen kirjastoseuran julkaisuna.
Kaupunkineuvos
Vuosien 1918–2013 aikana kaupunkineuvoksen arvonimi on myönnetty 119 henkilölle.
Kirjastolehti
Kirjastolehti verkossa
Vuonna 1997 Kirjastolehti avasi ensimmäisten joukossa verkkosivut, joilla oli myös toimituksellista aineistoa: keskustelupalsta, uutisia, Tapahtumakalenteri ja työpaikkailmoituksia. Vähitellen lehden nopeatempoisin aineisto siirtyi kokonaan verkkosivuille. Verkkolehden julkaisutekniikkaa uudistui vuonna 2004 mahdollistaen vuorovaikutteisuuden. Samalla seuran jäsenet saivat omat suljetut sivunsa ja haettavan arkiston ja paperiset jäsensivut voitiin lopettaa.
Kirjastonäkökulma paremmin esiin
Vuodesta 2011 Kirjastolehden sisältö on jaettu selkeästi ammatti- ja asiakassivuihin. Kirjastot voivat tilata pelkkää asiakaslehteä jaettavaksi asiakkailleen. Siitä on muodostumassa valtakunnallinen kirjastojen, lukemisen, kulttuurin ja tiedon käytön yleistajuinen foorumi, jossa kirjastot ja niiden asiakkaat saavat äänensä kuuluviin.
Kirjastoalan tiedotus on varsin hajallaan kunnissa. Siksi Kirjastolehti ja kirjastojen yhteinen palvelu kirjastot.fi ja sen verkkotelevisio Kirjastokaista aloittivat toimituksellisen yhteistyön vuonna 2011. Tavoitteena on parantaa alan yleistä näkyvyyttä keskittämällä voimia vaihtamalla aineistoa ja sopimalla yhteisistä teemoista ja työnjaosta. Opetusministeriö on tukenut yhteistyötä.
Laajuus
Aluksi lehti ilmestyi kuusi kertaa vuodessa, vuosikerrassa oli alle 200 sivua ja levikki alle 2 000 kpl. Toistaiseksi laajimmillaan lehti oli 1987, jolloin se ilmestyi 11 kertaa vuodessa, sivuja oli 660 ja levikki yli 8 000 kpl. Vuonna 2011 verkkosivustossa käytiin 85 000 kertaa. Nykyään lehti ilmestyy neljä kertaa vuodessa ja lisäksi Kirjastoseuran jäsenet saavat vuoden lopussa kirjastoammattilaisille suunnatun Vuosijulkaisun. Lehdessä on yhteensä 48–56 sivua.
Antskogin sulku
Lähteet
60.17617°N, 23.59388°W
Kolme miestä ja tyttö
Kolme miestä ja tyttö (New Girl) on yhdysvaltalainen tilannekomediasarja, joka sai ensiesityksensä Foxilla 20. syyskuuta 2011. Sarjan pääosia näyttelevät Zooey Deschanel, Jake Johnson, Max Greenfield, Lamorne Morris ja Hannah Simone. Sarja sai katsojilta hyvän vastaanoton, ja Fox tilasikin sarjasta kaikki ensimmäisen kauden 24 jaksoa. Suomessa sarjaa alettiin esittää Subilla 13. helmikuuta 2012.
Kolme miestä ja tyttö on saanut arvostelijoilta myönteistä palautetta ja erityisesti Deschanelin roolisuoritusta on ylistetty. Sarja oli ehdolla parhaan musikaali- tai komediasarjan Golden Globe -palkintoon ja Deschanel oli ehdolla myös parhaasta naispääosasta.
Juoni
Jessica "Jess" Day (Zooey Deschanel) on kolmikymppinen pidetty ja pirteä nainen, joka yrittää päästä yli poikaystävästään, jonka hän jätti tämän petettyä häntä. Lopulta hän löytää asuinpaikan kolmen nuoren miehen luota, joita ovat Nick, baarimikko; Schmidt, bisnesmies; ja Winston, entinen koripallon pelaaja.
Päähenkilöt
Coach, jota esitti Damon Wayans Jr., esiintyy vain sarjan aloitusjaksossa. Asunnon alkuperäiset neljä kämppäkaveria ovat siis hän, Nick, Schmidt ja Winston. Sarjan toisessa jaksossa Winston palaa ja Coach lähtee. Coach palaa kolmannella kaudella.
Vernon Wells
Vernon Wells (s. 31. joulukuuta 1945) on australialainen näyttelijä. Hänet muistetaan parhaiten näyttelijä Arnold Schwarzeneggerin tähdittämässä Commando-elokuvassa vastustajahahmo Bennettinä. Muita rooleja ovat muun muassa elokuvassa Mad Max 2 ja televisiosarjoissa Ritari Ässä ja Ihmemies MacGyver.
Safed
Safed on kaupunki Pohjois-Israelissa. Safed sijaitsee kukkulalla noin 850 metrin korkeudella merenpinnasta 48 kilometriä Akkon kaupungista itään ja 40 kilometriä Tiberiaksesta pohjoiseen. Safed on Ylä-Galilean suurin kaupunki. Vuoden 2018 lopussa sen asukasluku oli 35 715. 1500-luvulla kaupunki oli juutalaisen kabbala-liikkeen keskus ja sitä pidetään yhtenä neljästä juutalaisuuden pyhästä kaupungista.
Historia
thumb|vasen|Safedin muslimikaupunginosaa vuonna 1908. Safed on joskus liitetty Josephuksen ensimmäisen juutalaissodan aikana linnoittamaan Sepph-nimiseen (Σεπφ) kaupunkiin Galileassa. Safed mainitaan myös Jerusalemilaisessa Talmudissa paikkana, josta annettiin tulimerkkejä uudenkuun ja eri juhlallisuuksien aikana Jerusalemin toisen temppelin kaudella. Talmudin mainintojen jälkeen Safed katoaa pitkäksi aikaa historiankirjoista, kunnes se mainitaan taas ristiretkien yhteydessä nimellä Saphet vuonna 1140. Tuolloin sitä kuvailtiin Anjoun kreivi Fulkin rakennuttamana vahvana linnoituksena Akkon ja Genesaretinjärven välillä. Vuonna 1168 se luovutettiin temppeliherroille ja muslimihallitsija Saladin valtasi sen Hattinin taistelun jälkeen vuonna 1188. Aijubidit purkivat linnoituksen vuonna 1220, mutta temppeliherrat jälleenvaltasivat sen ja rakensivat linnan uudelleen vuonna 1240. Vuonna 1266 paikan valtasi puolestaan mamelukkihallitsija Baibars.
Juutalaisen tunnetun matkailijan ja kirjailijan Benjamin Tudelalaisen vieraillessa kaupungissa vuonna 1170/1171 siellä ei asunut juutalaisia, mutta kaupunkiin oli muodostunut juutalaisyhteisö viimeistään seuraavan vuosisadan puolella. Vuonna 1481 Safedissa ja sen lähiseuduilla asui 300 juutalaista perhettä. Yhteisö kasvoi, kun alueelle saapui juutalaisia pakolaisia Espanjasta, josta heidät oli karkotettu vuonna 1492 ja sama kehitys jatkui Osmanien valtakunnan valloitettua alueen vuonna 1516. 1500-luvulla Safed oli juutalaisen mystisen kabbala-liikkeen keskus, jossa vaikutti esimerkiksi Isaac Luria. Kaupunki menestyi myös taloudellisesti ja vuonna 1563 sinne perustettiin orientin ensimmäinen kirjapaino. Juutalaisten lisäksi kaupungissa asui 1500-luvulla samarialaisia. Osmanien valtakunnan hallinto alkoi rapistua 1600-luvulta lähtien, mikä haittasi myös Safedin kehittymistä. Lisäksi vuonna 177 kaupunkia verotti kulkutauti ja vuonna 1759 iski maanjäristys, jossa kuoli 2 000 henkilöä. Olot paranivat hieman Galilean kuvernöörien Dhāhir al Omarin ja Jazzr Paššan kausilla vuosisadan loppupuolella, mutta beduiinien sodankäynti ja kulkutaudit ajoivat monet juutalaiset etenkin Jerusalemiin 1800-luvun alussa. Uusi maanjäristys vuonna 1837 tuhosi valtaosan kaupungin rakennuksista ja surmasi 5 000 asukasta. Kaupungissa vielä olleet rabbilaiset oppineet muuttivat Hebroniin. Vuonna 1845 kaupungissa asui vain 400 juutalaista, mutta olot paranivat vuosisadan loppupuoliskolla. Vuonna 1895 kaupungin asukasluku oli 12 820 ja heistä 6 620 oli juutalaisia.